Алс Дорнодын Олон улсын цэргийн шүүх хурал

Алс Дорнодын олон улсын цэргийн шүүх хурал, (мөн Токиогийн шүүх хурал гэж нэрлэгддэг) - 1946 оны 5-р сарын 3-наас 1948 оны 11-р сарын 12-ны хооронд Токио хотод болсон Японы цэргийн гэмт хэрэгтнүүдийн олон улсын шүүх хурал юм. Энэхүү шүүх хурлыг явуулахаар АНУ, Хятад, Их Британи, Австрали, Канад, Франц, Нидерланд, Шинэ Зеланд, ЗСБНХУ, Энэтхэг, Филиппин зэрэг 11 улсын төлөөлөгчдийг багтаасан тусгай Шүүх байгуулагдсан юм. 

Шүүх хуралд яллагдагчаар Японы эзэнт гүрний цэрэг, төрийн дээд удирдлагын 29 хүнийг татсан байна. Шүүх хуралдааны явцад 818 нээлттэй шүүх хуралдаан, 131 хаалттай шүүх хуралдаан болжэ. Шүүх бүрэлдэхүүн 4356 нотлох баримт, 1194 гэрчийн мэдүүлгийг хүлээн авснаас 419-ийг Олон улсын шүүх хурал сонссон байна. 

Нийт 29 яллагдагчаас Ерөнхий сайд асан Коки Хирота, Хидеки Тожо нарын долоон яллагдагчийг 1948 оны арванхоёрдугаар сарын 23-нд Токио дахь Сугамо шоронгийн хашаанд дүүжилж цаазаар авах ял оноожээ. 15 шүүгдэгчид бүх насаар нь хорих ял, өөр гурван хүнд янз бүрийн хугацаагаар хорих ял оноожээ. Яллагдагч нарын хоёр нь шүүх хурлын үеэр нас барсан байна. Нэг нь сэтгэцийн өвчтэй (суртал ухуулагч Шумей Окава), нөгөө нь Ерөнхий сайд асан Фумимаро Коноэ баривчлагдахынхаа өмнөхөн хор ууж амиа хорлосон байна. Мацүока Ёосүкэ (Гадаад хэргийн сайд) болон адмирал Осами Нагано хоёр шүүх хурлын үеэр өвчний улмаас өөрсдийн жамаар нас барсан байна. 

+Алс Дорнодын олон улсын цэргийн шүүх хурлын шүүгч нарУлсШүүгчАлбан тушаал (цол)АвстралиСэр Уильям УэббАвстралийн Дээд шүүхийн шүүгч, Шүүхийн даргаар томилогдсонКанадЭдвард Стюарт МакДугаллКэбэк (Франц хэл: Québec) мужийн Давж заалдах шатны шүүхийн шүүгчБүгд Найрамдах Хятад УлсМэй ЖуаоЮань мужийн Прокурор Францын түр Засгийн газарЭнри Бернар (франц. Henri Bernard)Банги-гийн Ерөнхий өмгөөлөгч. Парисын нэгдүгээр цэргийн шүүхийн Ерөнхий прокурор Британий ЭнэтхэгРадхабинод ПалКалькутта хотын Их сургуулийн хуулийн ангийн багш, Калькутта хотын Дээд шүүхийн шүүгч.НидерландБерт РёлингУтрехтын Их сургуулийн эрхзүйн Профессор.Шинэ ЗеландЭрима Харви НорткрофтШинэ Зеландын Дээд шүүхийн шүүгч.ФилиппинДельфин ХаранильяФилиппины Ерөнхий Прокурор бөгөөд Дээд шүүхийн шүүгч, хурандаа.Их БританиУильям Дональд ПатрикШотландын Шүүхийн шүүгч.АНУЖон Патрик ХиггинсМассачусеттс мужийн Дээд шүүхийн ерөнхий шүүгч.Майрон КрамерАНУ-ын Армийн Ерөнхий шүүгч, өмгөөлөгч. хошууч-генерал.
Жон Хиггинсыг 1946 оны 7-р сард оролсон шүүгч.ЗХУЗарянов Иван МихеевичЗХУ-ын Дээд шүүхийн цэргийн шүүхийн Зөвлөлийн гишүүн, хошууч-генерал.+
Жич: Дайнд олзлогдогсод дээр туршилт хийсэн бактериологийн зэвсэг зохион бүтээгчид болон Эзэн хааны гэр бүлийн гишүүд яллаагүй халдашгүй эрхтэй болсон юм.

Эзэн хаан Хирохитогийн халдашгүй дархан байдал нь бууж өгөх үйл ажиллагааны цорын ганц заалт байсан бөгөөд түүний бүх гэр бүлийн гишүүдийг хамарсан юм. Шүүх хурлын үеэр америкчууд болон яллагдагч Японы генералууд бүх бурууг Эзэн хааны гэр бүлээс холдуулахыг хичээж байсан байна.

Ангилал:1946 он
Ангилал:1947 он
Ангилал:1948 он
Ангилал:Дэлхийн хоёрдугаар дайны үр дагавар
Ангилал:Номхон далайн дайн
Ангилал:Олон улсын шүүхийн байгууллага
Ангилал:Токиогийн процесс